**PRAVILA IN POGOJI NAGRADNE IGRE**

**Spletna sklenitev Nezgodnega zavarovanja otrok in šolske mladine**

**Splošne določbe in pojmi**

Ta pravila in pogoji nagradne igre določajo način izvedbe nagradne igre »Spletna sklenitev Nezgodnega zavarovanja otrok in šolske mladine« ter pravice, obveznosti in pogoje sodelovanja v nagradni igri.

**Organizator** nagradne igre je Zavarovalnica Sava, zavarovalna družba, d. d., Ulica Eve Lovše 7, 2000

Maribor (v nadaljevanju: Zavarovalnica Sava).

**Sodelujoči (posameznik)** v nagradni igri je oseba, ki izpolnjuje vse pogoje sodelovanja v nagradni igri,

določene s temi pravili.

**Nagrajenec** je med sodelujočimi izbrana oseba, ki pridobi pravico do nagrade.

**Namen nagradne igre**

Nagradna igra poteka z namenom promocije Nezgodnega zavarovanja otrok in šolske mladine.

**Trajanje nagradne igre**

Nagradna igra poteka od 26. 8. do vključno 10. 9. 2024 (do 23:59).

**Pogoji sodelovanja**

V nagradni igri imajo pravico sodelovati državljani Republike Slovenije, starejši od 18 let. Zaposleni pri organizaciji pri nagradni igri ne morejo sodelovati.

Pogoji za sodelovanje v nagradni igri so:

* spletna sklenitev Nezgodnega zavarovanja otrok in šolske mladine,
* starost otroka do 15 let in
* seznanjenost s pravili nagradne igre.

V nagradni igri v imenu svojega otroka sodeluje starš oz. tisti, ki je za otroka sklenil zavarovanje. Sodeluje tako, da v obdobju trajanja nagradne igre sklene zavarovanje preko spletne strani organizatorja. Drugih aktivnosti se za sodelovanje ne pričakuje.

**Nagrada, žrebanje in druge obveznosti**

V nagradni igri bo podeljenih petdeseset (50) hladnih obkladkov za večkratno uporabo v vrednosti 1,75 EUR + DDV. Izmed zavarovalcev oz. skleniteljev zavarovanja bosta nagrajence določila datum in čas sklenitve zavarovanja. Prijave v zavarovanje bo spremljala tričlanska komisija, ki jo sestavljajo zaposleni pri organizatorju nagradne igre, ki o žrebu vodi zapisnik. Nagrado v imenu izžrebanega otroka do petnajst (15) let prejme nosilec police zavarovanja.

Nagrajenci bodo o prejemu nagrade obveščeni v desetih (10) delovnih dneh s sporočilom prek elektronske pošte ali po telefonu. Če nagrajenec v roku treh (3) delovnih dneh od prejetega sporočila ne odgovori na sporočilo v zvezi s prevzemom nagrade, se šteje, da nagrado zavrača in zato več ni upravičen do nagrade. V tem primeru komisija ponovno izvede žreb.

Organizator bo informacije o načinu predaje nagrade zapisal v elektronsko sporočilo.

Organizator si pridržuje pravico, da ne podeli nagrade, če nagrajenec ne izpolni pogojev za prevzem nagrade ali če se pojavi dvom o istovetnosti podatkov ali če se ugotovi, da je uporabnik v igri sodeloval v nasprotju s temi pravili in pogoji nagradne igre.

**Varstvo osebnih podatkov**

Organizator nagradne igre je upravljavec osebnih podatkov sodelujočih v nagradni igri. Organizator se zavezuje, da bo v skladu s temi pravili in pogoji nagradne igre pridobljene osebne podatke sodelujočih oziroma nagrajenca uporabljal, shranjeval ali kako drugače obdeloval v skladu z veljavno zakonodajo s področja varstva osebnih podatkov ter jih bo uporabljal izključno za naslednje namene:

* izvedbo nagradne igre,
* javno obveščanje o nagrajencu z objavo njegovega imena in priimka na družbenih omrežjih ter spletni strani organizatorja,
* obdelavo podatkov o nagrajenih udeležencih za davčne namene,
* seznanjanja z vsebinami, vezanimi na sklenitev Nezgodnega zavarovanja otrok in šolske mladine.

Osebni podatki se bodo obdelovali do izpolnitve posameznega namena, za katerega so bili pridobljeni, oziroma do preklica udeleženca, v kolikor se obdelujejo na tej podlagi. Privolitev v obdelavo osebnih podatkov je mogoče kadarkoli delno ali v celoti preklicati s pisno zahtevo, poslano na e-naslov: info@zav-sava.si. V takšnem primeru bo Zavarovalnica Sava prenehala z obdelavo osebnih podatkov najkasneje v 15 dneh po prejemu preklica privolitve oziroma bo najkasneje v 15 dneh od prejema delnega preklica ali spremenjene izjave pričela osebne podatke obdelovati le v primerih in v obsegu dane veljavne privolitve. Preklic privolitve ne vpliva na zakonitost obdelav, ki so se na njeni podlagi izvajale do preklica. V primeru preklica pred uresničitvijo namena, za katerega so bili osebni podatki posredovani, udeleženec več nima pravice sodelovati v nagradni igri.

Za namene izvedbe nagradne igre se podatki hranijo še tri (3) mesece po zaključku nagradne igre, za namene davčne obdelave pa do preteka zastaralnih rokov, v skladu z veljavnimi davčnimi predpisi.

Osebni podatki ne bodo posredovani tretjim osebam, razen če je to potrebno za izvedbo nagradne igre ter tistim uporabnikom, ki bodo imeli za to zakonito podlago.

Udeleženec nagradne igre se lahko z vprašanji glede varstva osebnih podatkov in njegovih pravic obrne na pooblaščeno osebo za varstvo osebnih podatkov (DPO) organizatorja, in sicer pisno na e-naslov: gdpr@zav-sava.si ali po telefonu na številki 080 19 20.

Udeleženec nagradne igre lahko pri Informacijskem pooblaščencu RS vloži pritožbo, če meni, da obdelava njegovih osebnih podatkov ni v skladu z veljavnimi predpisi s področja varstva osebnih podatkov. Sodelujoči v nagradni igri so seznanjeni, da so dodatne informacije Zavarovalnice Sava o varstvu in obdelavi osebnih podatkov dostopne na: <https://www.zav-sava.si/o-nas/zasebnost/>.

**Odgovornost organizatorja**

Organizator ne prevzema odgovornosti za:

* nedelovanje oz. pomanjkljivo delovanje spletnih brskalnikov (Explorer/Edge, Chrome, Firefox, Safari itd.),
* nedelovanje oz. pomanjkljivo delovanje mobilnih brskalnikov oz. operacijskih sistemov (Android, iOS itd..),
* nedelovanje družbenih omrežij Instagram in Facebook,
* nedelovanje storitve, ki je posledica napačne uporabe ali neznanja uporabe storitev,
* nedelovanje storitve, ki je posledica izpada omrežja pogodbenih partnerjev, izpada električne energije ali drugih tehničnih motenj, ki bi lahko začasno motile uporabo storitve,
* kakršnekoli neželene posledice, ki bi jo sodelujoči utrpel zaradi sodelovanja v nagradni igri,
* kakršnekoli stroške idr., ki bi utegnili nastati s sodelovanjem v nagradni igri,
* kakršnekoli posledice koriščenja nagrad.

**Spremembe pravil in pogojev**

Pravila in pogoji nagradne igre, dostopni na https://www.zav-sava.si/zavarovanja-in-asistence/zavarovanja/nikoli-sami-v-nezgodi/nezgodno-zavarovanje-otrok-in-solske-mladine, stopijo v veljavo z javno objavo in veljajo do podelitve nagrade. Za tolmačenje pravil je pristojen organizator.

Organizator nagradne igre si pridržuje pravico do:

* umika, sprememb ali dopolnitve teh pravil in pogojev, če to zahtevajo vzroki tehnične ali komercialne narave ali vzroki na strani javnosti, o čemer bodo sodelujoči v nagradni igri obveščeni na spletni strani oz. na profilih družbenih omrežij organizatorja;
* odpovedi oz. preklica nagradne igre, izbire ali sprememb pravil, če to zahtevajo vzroki tehnične ali komercialne narave, vzroki na strani javnost ali kateri drugi nepredvideni vzroki oz. dejavniki. O vseh spremembah in novostih izbora bo organizator sodelujoče obveščal preko družbenih omrežij oz. spletnih strani.

V primeru kršitev ali domnevnih kršitev v teh pravilih in pogojih je vsak sodelujoči organizatorju in morebitnim tretjim odgovoren za vso nastalo škodo, organizator pa si v tem primeru pridržuje pravico, da brez kakršnihkoli obveznosti sodelujočemu ne dovoli sodelovati in/ali ga kadarkoli med trajanjem nagradne igre izključi iz izvajanja nagradne igre. Ta določba velja tudi po preteku nagradne igre.

**Maribor, 26. 8. 2024**